в Габон, Мароко и Швейцария и ги прикани да ѝ предоставят необходимата информация.
 (36)
 Двама производители от Габон и един производител от Мароко заявиха своя интерес и предоставиха поисканата информация. Нито един турски производител не оказа съдействие.
 (37)
 Габон не бе счетена за подходяща държава аналог, тъй като местните производители на шперплат от окуме имат очевидно сравнително предимство, като се възползват от значително по-ниски разходи за суровини (7), продуктът, произвеждан в Габон за продажба на вътрешния пазар, изглежда е с ниско качество, вътрешният пазар е малък, на него не се осъществява внос на шперплат от окуме и вносното мито е в размер на 30 %.
 (38)
 Мароко бе счетено за подходяща държава аналог, тъй като, въпреки високите вносни мита, в страната се е осъществявал значителен внос на сходния продукт, който се е конкурирал с продукта, произвеждан на вътрешния пазар.
 (39)
 Заинтересованите страни бяха приканени да изразят становището си относно този избор. Не бяха получени коментари.
 Нормална стойност
 — за производителите износители, на които е предоставено ТДПИ при първоначалното разследване
 (40)
 Както бе посочено в съображение (33) по-горе, при първоначалното разследване ТДПИ бе предоставено на четирима производители износители. Поради липсата на съдействие, в съответствие с член 18 от основния регламент, нормалната стойност за тези производители износители бе определена въз основа на наличните факти, а именно въз основа на направените оценки в искането за преглед с оглед изтичане на срока на действие на мерките.
 — за производителите износители, на които не е предоставено ТДПИ при първоначалното разследване
 (41)
 Един марокански производител оказа съдействие и изпрати отговор на въпросника. Съгласно член 2, параграф 7, буква а) от основния регламент нормалната стойност бе изчислена на базата на данните, проверени в помещенията на този производител, както е посочено по-долу.
 (42)
 Нормалната стойност бе установена за двата основни вида на продукта, описани в съображение 22.
 (43)
 Проучено бе дали продажбите на вътрешния пазар на сходния продукт могат да се считат за извършени при обичайни търговски условия съгласно член 2, параграф 4 от основния регламент. За целта за сходния продукт, продаван на мароканския пазар, бе определен делът на рентабилните продажби, осъществени на вътрешния пазар за независими клиенти по време на РПРП.
 (44)
 Обемът на рентабилните продажби на сходния продукт е представлявал по-малко от 80 % от общия обем на продажбите на сходния продукт, в резултат на което нормалната стойност бе определена въз основа на действителната цена на вътрешния пазар, изчислена като среднопретеглена стойност единствено на рентабилните продажби.
 Експортна цена
 (45)
 Както бе посочено в съображение 28 по-горе, поради липсата на съдействие от страна на китайските производители, експортната цена бе определена въз основа на наличните факти в съответствие с член 18 от основния регламент, т.е. въз основа на информацията в искането за преглед с оглед изтичане на срока на действие на мерките. По-конкретно, експортната цена за двата основни вида на продукта, описани в съображение 22, бе основана на повече от десет търговски оферти на пазара на Съюза и в други трети държави (а именно Босна и Херцеговина, Швейцария, Турция, държавите от Персийския залив и Норвегия), направени по електронната